b'\n_START_ARTICLE_\nGulltaggen\n_START_PARAGRAPH_\nGulltaggen er en \xc3\xa5rlig faglig konferanse og kreativ reklamekonkurranse innen digital markedsf\xc3\xb8ring, etablert i 1998. Over de siste atten \xc3\xa5rene har arrangementet vokst seg stadig st\xc3\xb8rre, og de siste \xc3\xa5rene har Gulltaggen hatt et tusentall deltakere. Gulltaggen arrangeres av INMA (Interesseorganisasjonen for interaktiv markedsf\xc3\xb8ring) og finner sted i Oslo i Norge._NEWLINE_Gulltaggen har blitt en arena for kompetanse- og kunnskapsdeling og nettverksbygging for personer som jobber med digital markedsf\xc3\xb8ring, kommunikasjon, kreativitet, innovasjon og ledelse._NEWLINE_Av de mange internasjonale talerne som har v\xc3\xa6rt p\xc3\xa5 Gulltaggen kan nevnes: Richard Branson, Guy Kawasaki, Tim Berners-Lee, Chris Andersen, Faris Yacob, Clay Shirky, James Hilton, Ajaz Ahmed, Luke Williams med flere._NEWLINE_Hvert \xc3\xa5r premierer Gulltaggen de som er best til \xc3\xa5 utnytte ulike digitale virkemidler under Gulltaggen Awards. Tidligere vinnere inkluderer byr\xc3\xa5ene Try/Apt, SMFB og Dinamo._NEWLINE_I 2017 vil Gulltaggen bli arrangert p\xc3\xa5 Folketeateret og i Folketeaterpassasjen.'